|  |  |  |  |  |
| --- | --- | --- | --- | --- |
| Številka: | 43001-389/2021-08 |  | oznaka naročila: | A-167/21 G  |
| Datum: | 25.10.2021 |  | MFERAC: | 2431-21-001430/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Gradnja kolesarske povezave Celje-Žalec** |

**JN006855/2021-B01 - A-167/21, datum objave: 07.10.2021**

**Datum prejema: 25.10.2021 10:13**

**Vprašanje:**

Spoštovani,

v sklopu večjega projekta smo med drugim izvedli tudi rekonstrukcijo na premostitvenem objektu:
-rušenje asfaltne voziščne konstrukcije
-rušenje hidroizolacije
- ponovna vgradnja hidroizolacije in asfaltiranje
To smo izvedli na premostitvenem objektu večjem od 30m, zato nas zanima ali se bo referenca upoštevala za ustrezno?
Po vašem zadnjem tolmačenju opredeljenem v tretjem odstavku 18. člena Zakona o cestah gre za izvedbo izboljšav, ki so povezane z varnostjo javne ceste.

**Odgovor:**

Naročnik je v Navodilih za pripravo ponudbe zahteval predložitev reference, ki se nanaša na jeklen ali sovprežni (jeklo in beton) objekt ustreznih dimenzij. Objekt je skladno z 8. členom Zakona o cestah (Uradni list RS, št. 109/10, 48/12, 36/14 – odl. US, 46/15, 10/18 in 123/21 – ZPrCP-F) sestavni del ceste. Iz navedenega sledi, da se za referenčni objekt, uporabno dovoljenje ali dovoljenje ministra/župana za uporabo ceste v skladu z Gradbenim zakonom oz. Zakonom o cestah, lahko glasi na širši posel, kjer se je izvedla rekonstrukcija ceste, mora pa ta posel vsebovati tudi rekonstrukcijo objekta, ki je del te ceste in hkrati izpolnjuje ostale zahteve iz Navodil za pripravo ponudbe.

Glede na navedeno referenca iz vprašanja ni ustrezna saj ne obsega rekonstrukcije objekta.